CELEX: 52010PC0693
Language: mt
Date: 2010-11-25
Title: Proposta għal REGOLAMENT TAL-KUNSILL (UE) Nru [..]/2011 li jistabbilixxi l-opportunitajiet tas-sajd għall-2011 għal ċerti stokkijiet tal-ħut applikabbli fil-Baħar l-Iswed

|

52010PC0693

/* KUMM/2010/0693 finali - NLE 2010/0336 */  Proposta għal REGOLAMENT TAL-KUNSILL (UE) Nru [..]/2011 li jistabbilixxi l-opportunitajiet tas-sajd għall-2011 għal ċerti stokkijiet tal-ħut applikabbli fil-Baħar l-Iswed  

	[pic] | IL-KUMMISSJONI EWROPEA |Brussel 25.11.2010KUMM(2010) 693 finali2010/0336 (NLE)Proposta għalREGOLAMENT TAL-KUNSILL (UE) Nru [..]/2011li jistabbilixxi l-opportunitajiet tas-sajd għall-2011 għal ċerti stokkijiet tal-ħut applikabbli fil-Baħar l-Iswed  MEMORANDUM TA’ SPJEGAZZJONIKUNTEST TAL-PROPOSTA110-  Ir-raġunijiet u l-għanijiet tal-propostaSkont ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd, il-PKS tfittex li tiżgura sfruttar tar-riżorsi akkwatiċi ħajjin f’kundizzjonijiet ekonomiċi, ambjentali u soċjali sostenibbli. Għodda importanti f’dan ir-rigward hija l-istabbiliment annwali tal-opportunitajiet tas-sajd fl-għamla ta’ qabdiet totali permissibbli (TACs), kwoti u limiti tal-isforzi tas-sajd.L-għan ta’ din il-proposta huwa li jiġu stabbiliti l-opportunitajiet tas-sajd għall-Istati Membri għall-2011 fir-rigward tal-iktar stokkijiet kummerċjalment importanti fil-Baħar l-Iswed.-  Il-kuntest ġeneraliIl-Komunikazzjoni mill-Kummissjoni dwar il-konsultazzjoni dwar l-opportunitajiet tas-sajd għall-2011 (COM(2010)241 finali), tippreżenta b'mod ġenerali l-isfond tal-proposta.Il-parir xjentifiku dwar l-opportunitajiet tas-sajd fl-2011 fil-Baħar l-Iswed se jingħata mill-Kumitat Xjentifiku, Tekniku u Ekonomiku għas-Sajd (STECF) f’Novembru 2010.Il-proposta fiha taqsima waħda li hija ta' importanza għall-ġestjoni tas-sajd tal-Baħar l-Iswed fl-2011 li tistabbilixxi t-TACs u l-kwoti.-  Dispożizzjonijiet eżistenti fil-qasam tal-propostaL-opportunitajiet tas-sajd u l-mod li bih huma allokati lill-Istati Membri jiġu rregolati kull sena. L-aħħar wieħed huwa r-Regolament tal-Kunsill (KE) Nru 1287/2009 tas-27 ta’ Novembru 2009 li jistabbilixxi l-opportunitajiet ta’ sajd u l-kundizzjonijiet relatati magħhom, għal ċerti stokkijiet ta' ħut, applikabbli fil-Baħar l-Iswed għall-2010.-  Il-konsistenza mal-politiki u l-għanijiet l-oħra tal-UEIl-miżuri proposti huma konformi mal-għanijiet u r-regoli tal-Politika Komuni tas-Sajd u huma konsistenti mal-politika tal-Unjoni dwar l-iżvilupp sostenibbli.IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT-  Il-ġbir u l-użu tal-kompetenziOrganizzazzjonijiet/esperti ewlenin ikkonsultatiL-organizzazzjoni xjentifika kkonsultata hija l-Kumitat Xjentifiku, Tekniku u Ekonomiku għas-Sajd (STECF).Kull sena, l-Unjoni Ewropea titlob lill-STECF għal parir xjentifiku dwar il-qagħda tal-istokkijiet importanti tal-ħut. Il-parir huwa mistenni li jkopri l-istokkijiet kollha tal-Baħar l-Iswed li għalihom huma proposti t-TACs.-  Il-konsultazzjoni mal-partijiet interessatiIl-partijiet interessati ġew ikkonsultati permezz tal-Komunikazzjoni mill-Kummissjoni dwar il-Konsultazzjoni dwar l-opportunitajiet tas-sajd għall-2011. Il-bażi xjentifika għall-proposta se tingħata mill-STECF.-  Il-valutazzjoni tal-impattSa meta jasal il-parir xjentifiku, il-miżuri proposti jistgħu, jekk jiġu implimentati, jirriżultaw f'bidla fl-opportunitajiet tas-sajd fir-rigward tal-volumi tal-qabda għall-bastimenti tal-UE fil-Baħar l-Iswed.Il-proposta ma tirriflettix biss tħassib għall-futur qrib iżda hija wkoll parti minn approċċ aktar fit-tul fejn il-livell tas-sajd jiġi adattat gradwalment għal livelli ta’ sostenibbiltà fit-tul.Għalhekk, fuq perjodu ta' żmien bejn medju u twil, l-approċċ meħud fil-proposta jista' jwassal għal tnaqqis fl-opportunitajiet tas-sajd filwaqt li fuq żmien twil mistenni jwassal għal kwoti stabbli jew ogħla. Il-konsegwenzi tal-approċċ fuq żmien twil huma mistennija li jkollhom inqas impatt fuq l-ambjent bħala konsegwenza tal-adattament fl-attivitajiet tas-sajd u tal-istess ammont jew iktar ta’ ħatt l-art . Is-sostenibbiltà tal-attivitajiet tas-sajd se tiżdied fuq żmien twil.L-ELEMENTI LEGALI TAL-PROPOSTA-  Is-sinteżi tal-azzjoni propostaIl-proposta tistabbilixxi l-limiti tal-qabda li huma applikabbli għas-sajd tal-UE u għas-sajd internazzjonali li fih jieħdu sehem bastimenti tal-UE, sabiex jintlaħaq l-għan tal-Politika Komuni tas-Sajd li jiġi żgurat sajd f’livelli li huma bijoloġikament, ekonomikament u soċjalment sostenibbli.-  Il-bażi legaliL-Artikolu 43(3) tat-Trattat dwar il-Funzjonament tal-Unjoni Ewropea.-  Il-prinċipju tas-sussidjarjetàIl-proposta taqa’ taħt il-kompetenza esklussiva tal-Unjoni kif imsemmi fl-Artikolu 3(1)(d) tat-Trattat dwar il-Funzjonament tal-Unjoni Ewropea. Il-prinċipju tas-sussidjarjetà, għalhekk, ma japplikax.-  Il-prinċipju tal-proporzjonalitàIl-proposta tikkonforma mal-prinċipju tal-proporzjonalità għar-raġuni li ġejja.Il-Politika Komuni tas-Sajd hija politika komuni. Skont l-Artikolu 43(3) tat-TFUE, il-Kunsill għandu l-obbligu li jadotta l-miżuri dwar l-istabbiliment u l-allokazzjoni tal-opportunitajiet tas-sajd.Ir-Regolament tal-Kunsill inkwistjoni jalloka l-opportunitajiet tas-sajd lill-Istati Membri. B’kunsiderazzjoni għall-Artikolu 20(3) tar-Regolament 2371/2002 l-Istati Membri huma liberi jallokaw opportunitajiet bħal dawn lir-reġjuni jew lill-operaturi kif iħossu li jkun xieraq. Għalhekk, l-Istati Membri għandhom spazju biżżejjed biex jimmanuvraw dwar deċiżjonijiet relatati mal-mudell soċjali/ekonomiku tal-għażla tagħhom biex jisfruttaw l-opportunitajiet tas-sajd allokati lilhom.Il-proposta ma għandhiex implikazzjonijiet finanzjarji ġodda għall-Istati Membri. Dan ir-Regolament jiġi adottat mill-Kunsill kull sena, u l-mezzi pubbliċi u privati għall-implimentazzjoni tiegħu diġà jeżistu.-  L-għażla tal-istrumentiL-istrumenti proposti: Regolament.Din hija proposta għall-ġestjoni tas-sajd abbażi tal-Artikolu 43(3) tat-TFUE u skont l-Artikolu 20 tar-Regolament tal-Kunsill (KE) Nru 2371/2002.L-IMPLIKAZZJONI BAġITARJAIl-proposta ma għandhiex implikazzjonijiet fuq il-baġit tal-UE.INFORMAZZJONI ADDIZZJONALI-  Is-simplifikazzjoniIl-proposta ma għandhiex implikazzjonijiet għas-simplifikazzjoni.-  Analiżi/reviżjoni/klawżola sunsetIl-proposta tirrigwarda Regolament annwali għas-sena 2011 u għalhekk ma tinkludix klawżola ta' reviżjoni.-  Spjegazzjoni DettaljataIl-proposta tistabbilixxi l-opportunitajiet tas-sajd għall-2011 għal ċerti stokkijiet ta’ ħut jew gruppi ta’ stokkijiet ta’ ħut għall-Istati Membri li jistadu fil-Baħar l-Iswed.Il-parir xjentifiku se jkun disponibbli f'Novembru biss. Sadattant, it-TACs huma pprovduti bħala "pro memoriam". Ladarba jasal dan il-parir xjentifiku, iċ-ċifri se jiddaħħlu u jirriflettu l-parir xjentifiku.It-TACs u l-kwoti allokati lill-Istati Membri se jingħataw fl-Anness.2010/0336 (NLE)Proposta għalREGOLAMENT TAL-KUNSILL (UE) Nru [..]/2011li jistabbilixxi l-opportunitajiet tas-sajd għall-2011 għal ċerti stokkijiet tal-ħut applikabbli fil-Baħar l-IswedIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 43(3) tiegħu,Wara li kkunsidra l-proposta mill-Kummissjoni,Billi:1.  Skont l-Artikolu 43(3) tat-Trattat, il-Kunsill, wara proposta mill-Kummissjoni, għandu jadotta miżuri dwar l-istabbiliment u l-allokazzjoni ta’ opportunitajiet tas-sajd.2.  Ir-Regolament (KE) Nru 2371/2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd[1] jitlob li l-miżuri li jirregolaw l-aċċess għall-ilmijiet u r-riżorsi u l-insegwiment sostenibbli tal-attivitajiet tas-sajd ikunu stabbiliti b'kunsiderazzjoni tal-parir xjentifiku disponibbli u, b’mod partikolari, ir-rapport magħmul mill-Kumitat Xjentifiku, Tekniku u Ekonomiku għas-Sajd (STECF).3.  Il-Kunsill għandu l-obbligu li jadotta l-miżuri dwar l-istabbiliment u l-allokazzjoni tal-opportunitajiet tas-sajd permezz tas-sajd jew grupp ta' sajd, inklużi ċerti kundizzjonijiet li huma funzjonalment marbuta magħhom, kif xieraq. L-opportunitajiet tas-sajd għandhom jiġu distribwiti fost l-Istati Membri b'tali mod li f'kull Stat Membru tiġi żgurata stabbiltà relattiva ta' attivitajiet tas-sajd għal kull stokk jew sajd u b'kunsiderazzjoni tal-għanijiet tal-Politika Komuni tas-Sajd stabbiliti fir-Regolament (KE) Nru 2371/2002.4.  It-TACs għandhom jiġu stabbiliti abbażi tal-parir xjentifiku disponibbli u b'kunsiderazzjoni tal-aspetti bijoloġiċi u soċjoekonomiċi filwaqt li jiżguraw trattament ġust bejn is-setturi tas-sajd, kif ukoll fid-dawl tal-opinjonijiet espressi matul il-konsultazzjoni mal-partijiet interessati.5.  L-użu tal-opportunitajiet tas-sajd stabbiliti f’dan ir-Regolament huwa soġġett għar-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd[2] u b’mod partikolari għall-Artikoli 33 u 34 tiegħu dwar ir-rappurtar tal-qabdiet u tal-isforz tas-sajd u n-notifika tad-dejta dwar l-eżawriment tal-opportunitajiet tas-sajd. Għalhekk, huwa meħtieġ li jiġu speċifikati il-kodiċijiet li għandhom jintużaw mill-Istati Membri meta tintbagħat id-dejta lill-Kummissjoni relatata ma' ħatt l-art tal-istokkijiet soġġetti għal dan ir-Regolament.6.  Skont l-Artikolu 2 tar-Regolament tal-Kunsill (KE) Nru 847/96 tas-6 ta' Mejju 1996 li jintroduċi kundizzjonijiet addizzjonali għal tmexxija minn sena għal sena tal-TAC u l-kwoti[3], huwa meħtieġ li jiġu identifikati l-istokkijiet li huma soġġetti għad-diversi miżuri msemmija fih.7.  Sabiex jiġi żgurat l-għajxien tas-sajjieda tal-UE, huwa importanti li dawn iż-żoni tas-sajd jinfetħu fl-1 ta’ Jannar 2011.ADOTTA DAN IR-REGOLAMENT:KAPITOLU I Ambitu u definizzjonijietArtikolu 1 Is-suġġettDan ir-Regolament jistabbilixxi l-opportunitajiet tas-sajd għall-2011 għal ċerti stokkijiet tal-ħut applikabbli fil-Baħar l-Iswed.Artikolu 2 L-ambituDan ir-Regolament għandu japplika għall-bastimenti tal-UE li joperaw fil-Baħar l-Iswed.Artikolu 3 Id-definizzjonijietGħall-finijiet ta’ dan ir-Regolament għandhom japplikaw id-definizzjonijiet li ġejjin:(a) "GFCM" tfisser il-Kummissjoni Ġenerali tas-Sajd fil-Mediterran;(b) "Il-Baħar l-Iswed" tfisser is-subżona ġeografika tal-GFCM kif definita fir-riżoluzzjoni GFCM/33/2009/2;(c) “Bastiment tal-UE” tfisser bastiment tas-sajd li jtajjar bandiera ta’ Stat Membru u li jkun irreġistrat fl-Unjoni;(d) “qabda totali permissibli (TACs)” tfisser il-kwantità li tista’ tittieħed minn kull stokk kull sena;(e) “kwota” tfisser proporzjon mit-TAC allokat lill-Unjoni, lil Stat Membru jew lil pajjiż terz;KAPITOLU IIOpportunitajiet tas-sajdArtikolu 4 TACs u allokazzjonijietIt-TACs, l-allokazzjonijiet ta' dawn it-TACs fost l-Istati Membri, u l-kundizzjonijiet funzjonalment marbuta magħhom, fejn xieraq, huma stabbiliti fl-Anness.Artikolu 5 Dispożizzjonijiet speċjali dwar l-allokazzjonijietL-allokazzjoni ta' opportunitajiet tas-sajd fost l-Istati Membri kif stabbiliti f'dan ir-Regolament għandha tkun bla preġudizzju għal:(a) skambji magħmula f'konformità mal-Artikolu 20(5) tar-Regolament (KE) Nru 2371/2002;(b) riallokazzjonjiet magħmula f'konformità mal-Artikolu 37 tar-Regolament (KE) Nru 1224/2009;(c) ħatt l-art addizzjonali permess skont l-Artikolu 3 tar-Regolament (KE) Nru 847/96;(d) kwantitajiet miżmuma f'konformità mal-Artikolu 4 tar-Regolament (KE) Nru 847/96;(e) tnaqqis magħmul skont l-Artikoli 37, 105 u 107 tar-Regolament (KE) Nru 1224/2009.Artikolu 6 Il-kundizzjonijiet għall-ħatt l-art tal-qabdiet u tal-qabdiet inċidentaliĦut minn stokkijiet li għalihom huma stabbiliti l-limiti tal-qabda għandhom jinżammu abbord jew jinħattu l-art biss jekk:(a) il-qabdiet ikunu saru minn bastimenti ta' Stat Membru li għandu kwota u dik il-kwota ma ġietx eżawrita; jew(b) il-qabdiet jikkonsistu f'parti minn sehem ta' kwota tal-Unjoni li ma kinitx ġiet allokata permezz ta' kwota bejn l-Istati Membri, u dik il-kwota tal-Unjoni ma ġietx eżawrita.KAPITOLU IIIDispożizzjonijiet finaliArtikolu 7 It-trasmissjoni tad-dejtaMeta, skont l-Artikoli 33 u 34 tar-Regolament (KE) Nru 1224/2009, l-Istati Membri jibagħtu dejta lill-Kummissjoni relatata ma' ħatt l-art ta’ kwantitajiet ta' stokkijiet maqbuda, huma għandhom jużaw il-kodiċijiet tal-istokkijiet stabbiliti fl-Anness għal dan ir-Regolament.Artikolu 8 Id-dħul fis-seħħDan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’ Il-Ġurnal Uffiċjali tal-Unjoni Ewropea .Dan ir-Regolament għandu japplika mill-1 ta' Jannar 2011.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President ANNESSIl-limiti tal-qabda applikabbli għall-bastimenti tal-UE f’żoni fejn jeżistu t-TACs skont l-ispeċi u ż-żonaIt-tabelli li ġejjin jistabbilixxu t-TACs u l-kwoti (f'tunnellati ta' piż ħaj) bl-istokk u l-kundizzjonijiet funzjonalment marbuta magħhom, fejn xieraq.Ir-referenza għall-istokkijiet tal-ħut issir skont l-ordni alfabetika tal-ismijiet Latini tal-ispeċi. It-tabella li ġejja ta' korrispondenza ta' ismijiet Latini u ismijiet komuni qed tingħata għall-finijiet ta' dan ir-Regolament:Isem xjentifiku | Kodiċi Alpha-3 | Isem komuni |Psetta maxima | TUR | Barbun imperjali |Sprattus sprattus | SPR | Laċċa kaħla |Speċi: | Barbun imperjali | Żona: | Il-Baħar l-Iswed |Psetta maxima | TUR/F3742C. |Il-Bulgarija | pm | (1)(2)(3) (4) | TAC Prekawzjonali L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. |Ir-Rumanija | pm | (1)(2)(3) (4) |L-UE | pm | (1)(2)(3) (4) |TAC | Mhux rilevanti |_________ |(1) Soġġett għall-kundizzjonijiet li ġejin: is-sajd mhuwiex awtorizzat qabel il-15 ta' Frar 2011. Kwalunkwe qabda inċidentali f'sajd ieħor qabel il-15 ta' Frar 2011, għandha tinħatt l-art u tingħadd skont il-kwoti rilevanti. (2) Soġġetta għall-kundizzjonijiet li ġejin: ma għandha tkun permessa l-ebda attività tas-sajd bejn il-15 ta' April u l-15 ta' Ġunju. (3) Soġġett għall-kundizzjonijiet li ġejin: id-daqs minimu tal-malji permess bil-liġi għal xbieki tal-qiegħ użati biex jinqabad il-barbun imperjali għandu jkun ta’ 400 mm. (4) Soġġett għall-kundizzjonijiet li ġejin: id-daqs minimu tal-ħatt l-art għandu jkun 45 cm, imkejjel skont l-Artikolu 18 tar-Regolament (KE) Nru 850/98. Il-qabdiet kollha li huma daqs jew iktar mid-daqs minimu tal-ħatt l-art għandhom jinħattu l-art u jingħaddu skont il-kwoti rilevanti. |Speċi: | Laċċa kaħla | Żona: | Il-Baħar l-Iswed |Sprattus sprattus | SPR/F3742C |Il-Bulgarija | pm | TAC Prekawzjonali L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. |Ir-Rumanija | pm |L-UE | pm |TAC | Mhux rilevanti |_________ |[1] ĠU L 358, 31.12.2002, p. 59.[2] ĠU L 343, 22.12.2009, p. 1.[3] ĠU L 115, 9.5.1996, p.3.